**Evelyn Mary Booth**, nada en 1897 e finada en 1988, foi unha botánica irlandesa, deseñadora dos xardíns Lucy's Wood, e escritora de *The Flora of County Carlow*. Foi descrita como "unha das botánicas máis queridas e respectadas de Irlanda".

Traxectoria
-----------

Evelyn naceu en 1897 en Annamoe, Laragh, condado Wicklow, unha de tres fillos de Hilda Mary Hall-Dare e James Erskine Wise Booth. A través do seu pai, Evelyn estaba relacionada con Robert Barton, un signatario do Tratado anglo-irlandés de 1921; e, de Erskine Hamilton Childers, presidente de Irlanda, de 1973 a 1974. E, era neta de Caroline Hall-Dare, fundadora da Escola de Encaixe Newtownbarry.

Evelyn asistiu a un internado en Southbourne, Dorset. De moza, Booth participou en moitos espectáculos de cabalos, incluíndo os da Royal Dublin Society en Ballsbridge. Durante a primeira guerra mundial serviu como condutora de ambulancia da Cruz Vermella en Francia, e como intendenta de hospital durante a segunda guerra mundial. Entre as guerras, Evelyn pasou un tempo na India co seu irmán, o brigadier John Booth e a súa curmá Kathleen Cunningham, a muller do Gobernador da provincia de Northwest Frontier en Peshawar. 

Evelyn faleceu na súa casa próxima a Bunclody o 13 de decembro de 1988.

Obra botánica
-------------

Ao seu regreso a Irlanda, Evelyn asentouse en Lucy's Wood, próxima á cidade de Bunclody. Tiña moitos intereses incluíndo montar dacabalo, pesca con mosca, costura, e a botánica era unha das súas preferencias dominantes. Un exemplo da costura de Booth atópase no Museo Nacional de Irlanda, sector "Vida do país en maio". Nos seus xardíns, planeou e desenvolveu un xardín diverso, que segue sendo un destino turístico hoxe. E completou o xardín con plantas raras, cultivares pouco comúns, e especies silvestres. Unha anemone que Evelyn descubriu nun bosque próximo, *Anemone nemorosa*, foi nomeada "Lucy's Wood".

Seguindo a un encontro coa botánica Edith Rawlins, Evelyn interesouse na observación e o rexistro de plantas. Desde 1939, foi membro da Sociedade de Flores Silvestres, e empezou a recoller sementes de flores salvaxes nos Condados de Carlow e Wexford, depositando partes da súa colección de espécimes nos Xardíns Botánicos Nacionais de Glasnevin. Ela continuou servindo como a presidenta da Sociedade de Horticultura de Bunclody por varios anos. En 1963, Booth asistiu á reunión inaugural da rama rexional irlandesa da Sociedade Botánica das Illas Británicas, e foi elixida para o seu Comité, ao que serviu durante moitos anos.

Moita da súa obra publicouse no *Irish Naturalists' Journal*. Tamén contribuíu a varios volumes, incluíndo o *Atlas of the British Flora*. En 1954, a revista *Wild Flower* informou que Evelyn rexistrara 584 especies no Condado Wexford, 579 no Condado Carlow, e 584 no Condado de Kilkenny. Os seus intereses estendéronse á fauna tamén, e ademais está considerada unha ecóloga temperá, facendo enquisas de bolboretas, libélulas, paxaros, e Crustacea para o Museo de Historia Natural, o Herbario Nacional, e o An Foras Forbartha. A súa máis significativa publicación foi o libro *The Flora of County Carlow*, publicado en 1979, asistido por Maura Scannell. Seguindo a tradición de Robert Lloyd Praeger, é un inventario de plantas do seu condado, e ese libro foi o primeiro rexistro de flora dun condado irlandés, escrito por unha muller.

Notas
-----

1. ↑  Scannell, Maura J.P. (1997). "The power of the amateur tradition". En Mary Mulvihill. *Stars, Shells and Bluebells*. Dublín: WITS. pp. 155–163. ISBN 0953195309.
2. ↑  Fitzgerald, R. (1990). "Evelyn Mary Booth (1897-1988)" **18**: 238–239.
3. 1 2 3 4 5  Scannell, Mary J. P.; Nelson, E. Charles (1990). "Evelyn Mary Booth 1897-1988" **23** (5/6): 169–173.
4. ↑  Hamilton, Joanne. "Documentation Discoveries: Patchwork Quilt Cover". Arquivado dende o orixinal o 18 de maio de 2015. Consultado o 16 de maio de 2015.
5. ↑  Desmond, Ray (1994). *Dictionary Of British And Irish Botantists And Horticulturalists Including plant collectors, flower painters and garden designers*. Londres: Taylor & Francis. p. 85. ISBN 9780850668438.
6. ↑  "Lucy’s Wood Garden". Arquivado dende o orixinal o 03 de marzo de 2014. Consultado o 16 de maio de 2015.
7. ↑  "Carlow Garden Trail" (PDF). Arquivado dende o orixinal (PDF) o 18 de maio de 2021. Consultado o 16 de maio de 2015.
8. ↑  Haines, Catharine M. C. (2001). *International Women in Science: A Biographical Dictionary to 1950*. California: ABC-CLIO. p. 41. ISBN 9781576070901.
9. ↑  "The Flora of County Carlow". Arquivado dende o orixinal o 18 de maio de 2015. Consultado o 16 de maio de 2015.